CELEX: 32013R0443
Language: et
Date: 2013-05-07 00:00:00
Title: Komisjoni rakendusmäärus (EL) nr 443/2013, 7. mai 2013 , teatavate kaupade klassifitseerimise kohta kombineeritud nomenklatuuris

15.5.2013   
            
            
               ET
            
            
               Euroopa Liidu Teataja
            
            
               L 130/17
            
         KOMISJONI RAKENDUSMÄÄRUS (EL) nr 443/2013,
   7. mai 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode kujutab endast väikseid kaarekujulisi toidupalasid, mis on maitsestatud juustuga ja mille valmistamise lähteained on maisijahu, taimeõli, juustupulber (pärmiekstrakt, värvained), piimapulber, sool, tärklis ja dekstroos.
                  Toode on valmistatud kuivatatud jämedalt jahvatatud maisist (lihtmaisijahu), mida on niisutatud veega (6–9 %). Vesi on lisatud tootmise abiainena. Segu pannakse kõrgsurve ja kõrge temperatuuri juures ekstruuderisse. Atmosfäärirõhule jõudmisel pasta paisub.
                  Ekstrusiooniprotsess toimub 150 °C juures. Pärast ekstrusiooni toodet kuivatatakse ja röstitakse veidi elektrilises kuivatis temperatuuril 120–130 °C. Seejärel pannakse see katmistrumlisse, kus see kaetakse õli ja kuivainete seguga.
                  Toode pannakse jaemüüki pakendites netomassiga 34–450 g.
               
               
                  1904 10 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 1904, 1904 10 ja 1904 10 10 sõnastusega.
                  Kuna toode on saadud maisipasta ekstrudeerimisel kõrgsurvel ja kuumutamisel, käsitletakse seda paisutamisel saadud tootena. Seepärast loetakse seda teravilja või teraviljatoodete paisutamise või röstimise teel valmistatud toidukaubaks alamrubriigi 1904 10 tähenduses (vt ka HSi selgitavad märkused, rubriik 1904, punkt A).
                  Toodet ei saa klassifitseerida rubriiki 1905, sest see ei ole valmistatud tainast ja seda ei ole täiendavalt kuumutatud (vt ka HSi selgitavad märkused, rubriik 1904, punkt A, viies lõik).
                  Seepärast tuleb toode klassifitseerida CN-koodi 1904 10 10 alla.